JayJayThrowThrow/commonwealth-wiki-mix huggingface dataset:
اوزون

اوزون ایک سہ ایٹمی سالمہ ہے جو آکسیجن کے تین جوہروں (O3) پر مشتمل ہے۔

یہ آکسیجن کا ایک بہروپ ہے جو دو ایٹمی آکسیجن (O2) کے مقابلے میں بہت ناپائیدار ہے۔ زمین کے سطح کے قریب اوزون ایک فضائی نجاس ہے جو انسانوں اور جانوروں کے نظام تنفس کو نقصان پہنچاتی ہے۔ بالائی فضاء میں اوزون ایک چھَلنی کے طور پر کام کرتی ہے جو نقصان دہ بالائے بنفشی شعاعوں کو زمین کی سطح تک پہنچنے سے روکتی ہے۔
زمین کی سطح سے تقریباً 19 کلومیٹر اوپر اور 48 کلومیٹر کی بلندی تک موجود اوزون کی اس تہ میں سورج سے آتی ہوئی بالائے بنفشی شعاعیں آکسیجن کے ساتھ نورکیمیائی عمل (photochemical reaction) کر کے اوزون بناتی ہیں۔ اگر یہ بالائے بنفشی شعاعیں اس طرح یہاں خرچ نہ ہو جائیں تو یہ نیچے زمین پر پہنچ کر جانداروں میں سرطان اور نباتات کی تباہی کا باعث بنیں گی۔ اگر نباتات کو قابل قدر نقصان پہنچ جائے تو ہوا میں کاربن ڈائی آکسائیڈ کی مقدار بڑھنے لگے گی اور اثر گرین ہاؤس کی وجہ سے زمین کا درجہ حرارت بڑھ جائے گا۔
کرہ ہوائی کی آکسیجن جب سورج سے آتی ہوئی 185 نینومیٹر طول موج والی الٹرا وائیلٹ C جذب کرتی ہے تواوزون میں تبدیل ہو جاتی ہے۔ اوزون جب سورج کی 255 نینومیٹر طول موج والی الٹراوائیلٹ (Hartley bands) جذب کرتی ہے توٹوٹ کر دوبارہ آکسیجن بناتی ہے۔

تصغیر|بائیں|460px|بلندی کے لحاظ سے ہوا کی اوزون ozone میں جذب ہونے والی بالائے بنفشی شعاعوں کا گراف.

اوزون کی تہ بننے کا عمل کروڑوں سال سے جاری ہے مگر ہوا میں موجود نائٹروجن (nitrogen) کے کچھ مرکبات اوزون کی مقدار ایک خاص حد سے زیادہ بڑھنے نہیں دیتے۔ 1970 کی دھائ میں یہ انکشاف ہوا کہ انسانوں کے بنائے ہوئے کچھ مرکبات اوزون کی اس تہ کو تباہ کر رہے ہیں۔ یہ کیمیائیات (chemicals) کلوروفلوروکاربن (chloro floro carbon) کہلاتے ہیں جو سردخانہ (refrigerator) اور ایروسول اسپرے میں استعمال ہوتے ہیں۔ یہ فضا میں جا کر سورج کی بالائے بنفشی شعاعوں کی وجہ سے اپنے اجزاء میں تحلیل ہو کر کلورین بناتے ہیں جو اوزون کی تہ کو تباہ کر دیتی ہے۔ اسی طرح بعض مصنوعی کھاد میں استعمال ہونے والے مرکبات مثلاً نائٹرس آکسائیڈ بھی اوزون کے لیے تباہ کن ہیں
اگر اوزون کی تہ کو نقصان پہنچتا ہے تو گوری چمڑی والے انسانوں کو زیادہ خطرہ ہو گا بہ نسبت کالی چمڑی والوں کے۔
اوزون انسانی پھیپھڑوں کے لیے سخت نقصان دہ ہوتی ہے لیکن انسان اس کی زد میں اس لیے نہیں آتا کیونکہ بلند ترین پہاڑ کوہ ہمالیہ کی اونچائی بھی نو کلومیٹر سے کم ہے جبکہ اوزون کی تہ 19 کلومیٹر اوپر جا کر شروع ہوتی ہے۔ سطح زمین پر اوزون شرارے کے نتیجے میں بنتی ہے مثلاً آسمانی بجلی کا کڑاکا یا کاربن برش والی بجلی کی موٹر وغیرہ۔

تصغیر|بائیں|200px|اوزون کی وجہ سے قدرتی ربر سے بنی ٹیوب میں دراڑیں پڑ جاتی ہیں۔

گندھک کے تیزاب کو پوٹاشیم پر مینگنیٹ سے ملانے پر اوزون گیس خارج ہوتی ہے لیکن اس عمل کے لیے سخت احتیاط کی ضرورت ہے ورنہ دھماکا ہو سکتا ہے۔

: 6KMnO4(aq) + 9 H2SO4(aq) → 6 MnSO4(aq) + 3 K2SO4(aq) + 9 H2O(l) + 5 O3(g)
مزید دیکھیے

* بہروپیت (کیمیاء)
* کاربن ڈائی اکسائیڈ
* نائٹروجن ڈائی آکسائیڈ
* نوبل گیسیں

زمرہ:آکسیجن
زمرہ:آکسیجن سالمات
زمرہ:آلودگی
زمرہ:تکسیدی عاملین
زمرہ:فضائی آلودگی
زمرہ:گیسیں
زمرہ:ماحولیاتی کیمیاء
زمرہ:مرکبات آکسیجن
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بو
زمرہ:تصفیہ آب
زمرہ:سالمات
زمرہ:ماحول
ہاجکن سیالومہ

ہاجکن سیالومہ (Hodgkin's lymphoma) کو مرضِ ہاجکن بھی کہا جاتا ہے اور یہ جیسا کہ نام سے ظاہر ہے کہ ایک قسم کا سیالومہ (lymphoma) ہوتا ہے جس کو اسے سب سے پہلے 1832ء میں بیان کرنے والے Tomas Hodgkin کے نام پر ہاجکن سیالومہ کہا جاتا ہے۔ جبکہ سیالومہ، ایک ایسے نفاخ (neoplasm) کو کہا جاتا ہے کہ جو سیالویات (lymphocytes) نامی خون کے خلیات میں نمودار ہوتا ہے اور اسی نفاخ ہونے کی بنیاد پر اس بیماری کو سرطان کی ایک قسم میں شمار کیا جاتا ہے۔ سیالومہ کی وجہ تسمیہ یہ ہے کہ یہ لفظ سیالویہ سے سیال اور سرطان کا لاحقہ ومہ لگا کر سیالومہ بنتا ہے، انگریزی میں بھی اسی وجہ تسمیہ سے lymphocyte سے lymph اور سرطان کا لاحقہ oma لگا کر lymphoma کہا جاتا ہے۔


زمرہ:اقسام سرطان
زمرہ:امراض خون
زمرہ:کامنز زمرہ جس کا ربط ویکی ڈیٹا پر ہے
زمرہ:آر ٹی ٹی
زمرہ:ویکی ڈیٹا سے مختلف مختصر وضاحت
سوئی (بلوچستان)

سوئی بلوچستان کے ضلع ڈیرہ بگتی کی ایک تحصیل ہے۔ یہاں قدرتی گیس کے وسیع ذخائر ہیں۔ یہ علاقہ بگتی قبائل کا ہے اور یہاں نواب اکبر بگٹی کا قلعہ ہے۔ اس علاقے میں 1950میں سوئی گیس دریافت ہوئی جو تقریباً ساٹھ برس سے ملک بھر کو فراہم کی جا رہی ہے۔ سوئی میں ائیرپورٹ بھی ہے جو پاکستان پیٹرولیم لمیٹڈ اور دیگر اداروں کی پروازوں کے لیے استعمال کیا جاتا ہے۔
حوالہ جات

زمرہ:بلوچستان کے آباد مقامات
زمرہ:بلوچستان کے شہر
زمرہ:بلوچستان، پاکستان کی یونین کونسلیں
زمرہ:ضلع ڈیرہ بگٹی
زمرہ:ضلع ڈیرہ بگٹی کے آباد مقامات
زمرہ:ویکی ڈیٹا سے مختلف مختصر وضاحت
تیتوس

تیتوس سیزر ویسپازیانوس (پیدائش: 30 دسمبر 39ء– وفات: 13 ستمبر 81ء) رومی شہنشاہ تھا۔ تاریخ روم میں تیتوس کی اہمیت اِس لیے زیادہ ہے کہ اُس کے زمانہ حکومت میں ہیکل سلیمانی منہدم ہوا اور یہودیوں کو جلاوطن کیا گیا۔ 79ء میں ایک آتش فشاں کے باعث ہلاکتیں ہوئیں اور کولوزیئم کی تعمیر مکمل ہوئی۔
یروشلم کی جنگیں

جب یہودیوں نے سلطنت روم کے لیے مشکلات پیش کیں تو روم کے اس وقت بادشاہ ویلاسپیسس نے اپنے بیٹے ٹائٹس کو جنگ میں بھیجا۔ 3 مختلف جنگون کے بعدانہوں نے سنہ 76ء میں اسرائیل کو تباہ کر دیا اور یہودیوں کو زیدہ تر جلاوطن کر دیا۔
حوالہ جات

زمرہ:39ء کی پیدائشیں
زمرہ:81ء کی وفیات
زمرہ:پہلی صدی کے رومی شہنشاہ
زمرہ:پہلی یہودی رومی جنگ کی شخصیات
زمرہ:تاریخ یورپ
زمرہ:روم کی شخصیات
زمرہ:رومی سلطنت کے دوران قدیم یہودی تاریخ
زمرہ:رومی سلطنت میں یہود اور یہودیت
زمرہ:شاہی رومی قونصل
زمرہ:فلاویان خاندان
زمرہ:معبود رومی شہنشاہ
زمرہ:ویسپازیان
زمرہ:یہودی رومی جنگیں
زمرہ:رومی شہنشاہوں کے بیٹے
زمرہ:رومی فراعنہ
زمرہ:قدیم رومی جرنیل
زمرہ:پہلی صدی کی شخصیات
زمرہ:قدیم ایل جی بی ٹی کیوشخصیات
زمرہ:پہلی صدی کے حکمران
سنجاوی

سنجاوی ضلع زیارت بلوچستان کی ایک تحصیل سنجاوی کا قصبہ یا چھوٹا شہر ہے۔ 1995 کے مردم شماری کے مطابق یہاں کی آبادی 80000 نفوس پر مشتمل ہے۔ تحصیل سنجاوی پانچ یونین کونسلوں پر مشتمل ہے۔ اکژریت پشتون قبیلے دمڑ، بازئی اور ترین ہے۔ یہاں کے مشہور پھل سیب، انار، چیری، خوبانی، آڑو، آنگور اور بادام وغیرہ ہیں۔
یہاں کے باشندوں کے مشہور غذا (لاندی)
مزید دیکھیے

* ضلع زیارت

زمرہ:بلوچستان کے شہر

زمرہ:ضلع زیارت کے آباد مقامات
برقی ایصالیت

برقی ایصالیت (electrical conductance)، برقی مزاحمت کا معکوس ہے۔

یہ ایک پیمانہ ہے جس میں پیمائش کی جاتی ہے کہ ایک برقی عنصر کے کسی مخصوص حصّے میں بجلی کتنی آسانی سے بہتی ہے۔

بین الاقوامی نظام اکائیات میں برقی ایصالیت کی اخذ شدہ اکائی سائمنز (S) ہے (جسے mho بھی کہاجاتا ہے کیونکہ یہ ohm کی ضِد ہے).
دوسرے مقداروں کے ساتھ تعلق

جیسا کہ ظاہر ہو چکا، ایصالیت اور مزاحمت کا تعلق ہے :
:G = \frac{1}{R} = \frac{I}{V} \,
خالص مزاحمتی ادوار کے لیے .

جہاں :
:G برقی ایصالیت ہے ,
:R برقی مزاحمت ہے ,
:I برقی بہاؤ ہے ,
:V وولٹیج ہے۔
مزید دیکھیے

* برقی ایصال
* برقی موصلیت

زمرہ:برق
زمرہ:برقناطیسیت
زمرہ:برقیات
زمرہ:طبیعی مقداریں
مدار

تصغیر|300px|قدرے مختلف کمیت والے دو اجسام کا ایک ہی نقطہ کے گرد مدار میں حرکت
طبیعیات میں مدار (عربی سے ماخوذ۔ انگریزی: orbit)، کشش ثقل کی وجہ سے کسی جسم کا دوسرے جسم کے گرد ایک جھکا ہوا راستہ ہے جس میں وہ اُس جسم کے گرد گھومتا ہے، مثلاً ایک ستارے کے گرد کسی سیارے کا ثقلی مدار۔
اس کا تعین کشش ثقل کی قوت اور شے کی رفتار سے ہوتا ہے۔ جس چیز کا چکر لگایا جاتا ہے اسے بنیادی جسم کہا جاتا ہے اور جس چیز کا چکر لگایا جاتا ہے اسے ثانوی جسم کہا جاتا ہے۔

تصغیر|upright=1.25|زمین سورج کے گرد لگ بھگ 365 دنوں میں ایک چکر مکمل کرتی ہے جبکہ زمین کا محور 26000 سالوں میں Apsidal precession کا ایک چکر مکمل کرتا ہے۔
مزید دیکھیے

* مصنوعی سیارچہ
* گریز رفتار
* کششِ ثقل
بیرونی روابط

* علم الخلا علم الہیئت، حیاتیات خلا (حیاتیات الفلک)، کم ثقلی (حالت بے وزنی)، سفر بین السیارہ، صاروخ (پرتابہ)

زمرہ:فلکی میکانیات
زمرہ:مدارات
زمرہ:ثقالت
زمرہ:میعادی مظاہر
آذری

تصغیر

آذری (Azərbaijanca:Azərilər، Azəri Türkləri) آذربائیجان کے باشندوں کو کہا جاتا ہے جو زیادہ تر آذربائیجان اور ایران میں آباد ہیں۔ 1905ء میں آرمینیا میں بھی موجود تھے مگر 1905ء سے لے کر 1920ء تک آرمینیائی نسل کے لوگوں نے ان کا قتل عام کیا اور لاکھوں کو ملک بدر کر دیا۔ چند ہزار جو رہ گئے تھے انھیں نکارنوکاراباخ کے مسئلہ کی وجہ سے آرمینیا چھوڑنا پڑا چنانچہ اب ان کی تعداد آرمینیا میں نہ ہونے کے برابر ہے۔
حوالہ جات

زمرہ:آذربائیجان
زمرہ:آذربائیجان کی شخصیات
زمرہ:آذربائیجان کے نسلی گروہ
زمرہ:ایران کے نسلی گروہ
زمرہ:ایرانی اقوام
زمرہ:بشری شماریات
زمرہ:ترک اقوام
زمرہ:ترکیہ کے نسلی گروہ
زمرہ:جارجیا کے نسلی گروہ
زمرہ:روس کے نسلی گروہ
زمرہ:قفقازی اقوام
زمرہ:مشرق وسطی کے نسلی گروہ
زمرہ:ویکی ڈیٹا سے مختلف مختصر وضاحت
زمرہ:ایرانی آذربائیجان
زمرہ:داغستان کے نسلی گروہ
زمرہ:مسلمان برادریاں
زمرہ:عراق کے نسلی گروہ
آرمینیا کے آذریوں کا قتل عام

آذری لوگ ایران اور آذربائیجان کے علاوہ بیسویں صدی کے شروع تک آرمینیا میں بھی آباد تھے مگر 1905ء سے لے کر 1920ء تک آرمینیائی نسل کے لوگوں نے ان کا شدید قتل عام کیا۔ اس کی جھلک موجودہ زمانے تک نکارنوکاراباخ کے مسئلہ میں بھی دیکھی گئی۔ اس میں 15 لاکھ سے زیادہ آذری لوگوں کو قتل کیا گیا اور 20 لاکھ کو آرمینیا چھوڑنا پڑا حتیٰ کہ آج آرمینیا میں سے آذری لوگوں کا خاتمہ ہو چکا ہے۔
پس منظر

روس اور ایران کے درمیان 1813ء کا معاہدہ گلستان، 1828ء کا معاہدہ ترکمانچی اور روس اور عثمانی ترکوں کے درمیان ہونے والے 1829ء کے معاہدہ ادر نہ کے تحت 125,000 آرمینیوں کو ترکی اور ایران کے علاقوں سے لا کر آذربائیجان میں آباد کیا گیا۔ اس کے نتیجے میں اس علاقے میں آذری نسل کے باشندوں جو آرمینیا ہی سے تعلق رکھتے تھے اور آرمینیائی نسل کے باشندوں میں معاشی کشمکش شروع ہو گئی۔ مارچ 1828ء کو زار روس نے ایک فرمان جاری کیا جس کے تحت دو اہم آذری علاقے یریوان اور نخچیوان پر مشتمل ایک ریاست آرمینیا پیدا کی گئی جس کا پہلے کوئی وجود نہ تھا۔
قتل عام

1905ء سے 1907ء کے درمیان آرمینیائی نسل کے لوگوں نے منصوبہ بندی کے تحت آذری لوگوں کا شدید قتل عام شروع کیا۔ ہزاروں کی تعداد میں خاندان کے خاندان قتل کیے گئے اور یہ سلسلہ باکو (آذربائیجان) سے لے کر موجودہ آرمینیا تک پھیل گیا۔ مارچ 1918ء میں باکو میں صرف تین دن میں 30000 آذریوں کو قتل کیا گیا۔ اس قتل عام کو بالشویک روسیوں کا تعاون حاصل تھا۔ روسی انقلاب اور قبضہ کا آرمینیا کے لوگوں نے خوب فائدہ اٹھایا اور کئی مزید آذری علاقے مثلاً زنجی زور کو آرمینیا کے صوبے میں شامل کروایا۔ روس نے قدیم آذری علاقوں کو کاٹ کر ایک صوبہ آرمینیا کے نام سے بنا لیا تھا۔
1948ء سے لے کر 1953ء تک ایک منصوبہ بندی کے تحت آذری نسل کے مسلمانوں کو ان علاقوں سے بے دخل کیا گیا جن کو بعد میں آرمینیا بننا تھا۔ 1953ء تک دو لاکھ سے زیادہ آذری لوگ ان علاقوں کو ہجرت کر چکے تھے جو موجودہ آذربائیجان کہلاتے ہیں۔ قتل ہونے والوں کی تعداد ایک لاکھ سے زیادہ تھی۔
جدید زمانے کی نسل کشی

1988ء میں آرمینیا کی علیحدگی کی تحریک کے بعد آذربائیجان کے علاقے کاراباخ پر آرمینیا نے قبضہ کیا اور اس مسئلہ کے دوران 25000 سے زیادہ آذری قتل کیے گئے، ایک لاکھ سے زیادہ زخمی اور معذور کیے گئے اور 900 سے زیادہ شہر اور قصبات کو نذر آتش کیا گیا۔ ایک قصبہ خوجالے میں آرمینیا کی مسلح افواج نے بربریت کا مظاہرہ کرتے ہوئے 22 بچوں، 106عورتوں 500 سے زیادہ افراد کو ایک ہی دن میں شہید کیا۔ 500 افراد معذور ہوئے اور 1275 کو قید کر کے شدید اذیتیں دی گئیں۔ ۔
آذریوں کے قتل عام کا دن

آذربائیجان کے مرحوم سابقہ صدر حیدرعلی نے 26 مارچ 1998ء کو فیصلہ دیا کہ 31 مارچ کو آذربائیجان کے باشندوں کی آرمینیا کے ہاتھوں نسل کُشی کے دن کے طور پر منایا جائے۔ اس کی وجہ یہ تھی کہ سویت زمانے میں ان جرائم کو چھپایا گیا تھا اور سامنے نہیں آنے دیا گیا کیونکہ روسی خود اس ظلم میں شریک تھے۔
حوالہ جات

زمرہ:1905ء میں قتل عام
زمرہ:1906ء میں قتل عام
زمرہ:1907ء میں قتل عام
زمرہ:آذربائیجان
زمرہ:آذربائیجان میں جنگی جرائم
زمرہ:آذربائیجان میں خون ریزیاں
زمرہ:آرمینیا آذربائیجان تعلقات
زمرہ:آرمینیا میں خون ریزیاں
زمرہ:تاریخ قفقاز
زمرہ:سلطنت روس
زمرہ:قتل عام
زمرہ:1900ء کی دہائی میں خون ریزیاں
زمرہ:نسلی ایذا رسانی
زمرہ:1905ء میں خون ریزیاں
زمرہ:1906ء میں خون ریزیاں
زمرہ:1907ء میں خون ریزیاں
زمرہ:ارمینیا میں 1905ء
زمرہ:ارمینیا میں 1906ء
زمرہ:جارجیا میں 1906ء
زمرہ:ارمینیا میں 1907ء
زمرہ:جارجیا میں 1907ء
زمرہ:آرمینیا میں بیسویں صدی
زمرہ:خانہ جنگیاں
زمرہ:1905ء
زمرہ:1906ء
زمرہ:بیسویں صدی کے جرائم
زمرہ:آذربائیجان میں بیسویں صدی
حجم

ریاضی میں، جگہ کی وہ مقدار جو تین اطرافی جسم نے گھیری ہو، حجم کہلاتی ہے۔
بہ لسانِ سلیس، وہ جگہ یا علاقہ جو کسی ٹھوس جسم نے لی ہو، اُسے حجم کہاجاتا ہے۔

کئی اشکالی ٹھوس اجسام مثلاً مخروط، مکعب، اسطوانہ، منشور، اہرام اور کرّہ جیسے اشکال کا حجم کلیات کے ذریعے معلوم کیا جاتا ہے۔

بین الاقومی اکائیاتی نظام میں حجم کی اِکائی کیوبک میٹر ہے۔ بعض اوقات لیٹر اور گیلن میں بھی اِس کی پیمائش کی جاتی ہے۔
مزید دیکھیے

* کثافت
* رقبہ
* لمبائی
* کمیت
* وزن


زمرہ:حجم
زمرہ:طبیعیاتی تصورات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندسہ
زمرہ:ہندسی پیمائش
رقبہ

رَقبَہ (عربی: زمین، اَراضی۔ انگریزی: Area) ایک طبعی مقدار ہے جو کسی (دوطرفی) سطح کا تعیّن شدہ حصّہ ظاہر کرتی ہے۔

سطحی رقبہ وہ رقبہ ہے جو کسی سہ طرفی جسم کے تمام اطراف کے مجموعے سے حاصل ہو۔

رقبہ عربی زبان کا لفظ ہے جس کا مطلب ہے ‘‘سطح کی وہ مقدار جو اس کے عرض و طول کی ضرب سے حاصل ہو، خصوصاً اراضی کی مقدار’’.

سطحی رقبہ کی پیمائش میں مستعمل کچھ اِکائیاں درج ذیل ہیں:
* مربع میٹر (m2) = بین الاقوامی نظام اکائیات کی اخذ شدہ اکائی
* ہیکٹئیر = 10,000 مربع میٹر
* مربع کلومیٹر = 1,000,000 مربع میٹر (km2)
* ایکڑ = 43,560 مربع فیٹ
مزید دیکھیے

* حجم


زمرہ:رقبہ
زمرہ:ہندسہ
زمرہ:وضعی تخطیط
زمرہ:ہندسی پیمائش
لمبائی

تصغیر|200px|ایک مکعب نما تین سمتوں: لمبائی، چوڑائی اور اُونچائی کا اظہار کر رہا ہے
لمبائی (سنسکرت) یا طول (عربی. انگریزی: Length) کسی جسم کے سب سے دراز یا طویل سمت یا بُعد کو کہاجاتا ہے۔ نیز، فاصلہ یا وقت کی پیمائش کو بھی لمبائی کہاجاتا ہے۔لمبائی مساحت سے زمین کی پیمائش کا حساب مراد ہوتا ہے؛ میل، برید، فرسخ، غلوۃ یہ سب مساحت کی قبیل سے ہیں۔
کسی چیز کی لمبائی، اُس کے دونوں سِروں کے درمیان فاصلہ ہے۔

لمبائی یا طُول، چوڑائی یا عَرض، اُونچائی اور وُسعت یا کُشادگی میں فرق ہے۔

بین الاقوامی نظام اکائیات میں لمبائی کی اِکائی میٹر ہے۔

لمبائی کسی دو مقامات یا نقاط کے درمیان فاصلہ کی پیمائش ہے۔ بین الاقوامی نظامِ مقداریات (International System of Quantities) میں لمبائی کس خاص سمت میں طے کردہ فاصلے کی مقدار ہے۔ بہت سے نظاماتِ پیمائش (systems of measurement) میں لمبائی کی اکائی ایک بنیادی اکائی ہے جس سے دوسری اکائیاں اخذ کی جاتی ہیں۔
لمبائی کو عام علامت (l) سے ظاہر کیا جاتا ہے اور بین الاقوامی نظامِ اکائیات (International System of Units) میں میٹر لمبائی کی بنیادی اکائی ہے۔ اس کو ایس آئی اکائی علامت (m) سے ظاہر کیا جاتا ہے۔
علم طبیعیات میں میٹر کی تعریف یوں کی گئی ہے:
’’میٹر وہ فاصلہ ہے جو روشنی خلا مین ایک سیکنڈ کے 299792458 ویں حصے میں طے کرتی ہے۔‘‘
حوالہ جات

لکیری الجبراء
زمرہ:ایس آئی بنیادی مقداریں
زمرہ:طبیعی مقداریں
زمرہ:ویکی ڈیٹا سے مختلف مختصر وضاحت
زمرہ:ریاضیاتی اصطلاحیات
زمرہ:ہندسہ
حقہ (آلہ)

تصغیر|پاکستان کے دیہی علاقوں میں استعمال کیا جانے والا روایتی حقہ تصویر:Hookah.ogg|بدون_چوکھٹا|center
حُقہ (ہندی: हुक़्क़ा، عربی: شيشة) ایک نالی یا ایک سے زائد نالیوں پر مشتمل تمباکو نوشی کے لیے استعمال کیا جانے والا ایک قدیم آلہ ہے۔ جس کا آبائی وطن انڈیا کو قرار دیا جاتا ہے۔ وقت گزرنے کے ساتھ ساتھ اس کی مقبولیت میں اضافہ ہوتا جا رہا ہے، خصوصا عرب دنیا میں۔ اردو میں موجودہ مستعمل لفظ فی الحقیقت عربی ہی سے آیا ہے اور وہاں اس کو حُـق سے ماخوذ کیا جاتا ہے، یعنی یوں کہہ سکتے ہیں کہ حقہ کی اصل الکلمہ (etymology) حق ہے۔ اردو میں حَق عام طور پر سچائی پر ہونے کے معنوں میں زیادہ استعمال ہوتا ہے۔ حق کے ان دونوں مفاہیم میں افتراق کی وجہ اعراب کے استعمال سے انکا تلفظ الگ کرنے کی ہے؛ سچائی کے لیے جو عربی کا حَق استعمال ہوتا ہے اس میں ح پر زبر لایا جاتا ہے جبکہ حقہ کے لیے جو حُق آتا ہے اس میں ح پر پیش کو لایا جاتا ہے جس کے معنی ظرف، چلم، حوض اور جوف وغیرہ کے آجاتے ہیں اور اسی ظرف کے تصور سے جو حقے کی چلم سے مترادف ہے حقے کا لفظ اخذ کیا گیا ہے۔
ایک حقہ پانی کی پالائش اور بلاواسطہ حرارت کی مدد سے کام کرتا ہے۔ اس کو مختلف جڑی بوٹیوں اور غذائی ذائقوں میں بھی استعمال کیا جاسکتاہے۔ علاقے اور دستیابی کے بنا پر بہت سے عرب، بھارتی، ایرانی اور ترک علاقوں میں حقے کے کئی نام ہیں۔ اسی طرح اس کا ایک نام نرگیلا (Nargila ) جو لبنان، شام، عراق، اردن، اسرائیل، البانیا، بوسنیا، مصر، ترکی، آرمینیا، بلغاریہ اور رومانیہ میں رائج ہے حالانکہ عموما لفظ کی ابتدا میں N یا ن کا استعمال عربی میں ساکن پڑھا جاتا ہے۔ نرگیلا فارسی لفظ (nārgil ) نارگیل سے نکلا ہے، جس کے معنی ناریل کے ہیں جبکہ سنسکرت میں اس کو نرکیلا (नारिकेला) کہا جاتا ہے اور اس کی وجہ یہ بتائی جاتی ہے کہ ابتدائی دنوں میں حقہ ناریل کے چھلکوں سے بنایا جاتا تھا۔
اسی طرح عربی میں حقہ کے لیے لفظ شيشة استعمال کیا جاتا ہے جو فارسی کے لفظ شہشہ سے لیا گیا ہے، جس کے معنی کانچ کے ہیں اور حقے کے لیے یہ لفظ مصر اور خلیج فارس کے ممالک (بشمول کویت، بحرین، قطر، متحدہ عرب امارات اور سعودی عرب) اور مراکش، تیونس، صومالیہ اور یمن میں بکثرت سے استعمال کیا جاتا ہے۔
ایران میں حقے کو غلیون، قلیون اور قلیان بھی کہا جاتا ہے۔ پاکستان اور بھارت میں اس کو حقہ کہا جاتاہے۔ حقے کے لیے انگریزی میں “ہبل ببل“ "hubble-bubble" اور “ہبلی ببلی“ "hubbly-bubbly" کی اصطلاح بھی استعمال کی جاتی ہے، جس کی وجہ اس کو پیتے وقت گڑ گڑ کی آواز ہے جو بلبلوں کے پیدا ہونے سے بننے والی آواز سے مشابہت رکھتی ہے۔
حوالہ جات
بیرونی روابط

* حقہ کے بارے میں ڈبلیو ایچ او کی تفصیل
* حقہ کے نقصانات


زمرہ:اردو الفاظ اور جملے
زمرہ:ایرانی ثقافت
زمرہ:بھارت میں تمباکو
زمرہ:بھارتی ایجادات
زمرہ:بھارتی ثقافت
زمرہ:پاکستان میں تمباکو
زمرہ:تمباکو
زمرہ:تمباکو نوشی
زمرہ:دیسی ثقافت
زمرہ:عرب ثقافت
زمرہ:ہندی الفاظ اور جملے
زمرہ:بنگالی زبان کے الفاظ اور جملے
زمرہ:ایرانی ایجادات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:روایات
زمرہ:ترک ثقافت
کلوروفام

صفریم (chloroform) کو سہ صفری میثان (trichloromethane) اور میثایل سہ صفری (methyl trichloride) بھی کہا جاتا ہے، یہ ایک ایسا کیمیائی مرکب ہے جس کا کیمیائی formula یا کیمیائی صیغہ CHCl3 کے انداز میں لکھا جاتا ہے۔ یہ مرکب ہوا میں احتراق (combustion) نہیں کرتا البتہ جب اسے کسی دیگر آتشگیر مادے کے ساتھ ملادیا جاوے تو اس میں احتراق کا عمل واقع ہوجاتا ہے۔ اسے یعنی صفارمل کو کیمیائی مرکبات کے سہ ملح میثانات (trihalomethanes) گروہ میں شامل کیا جاتا ہے اور یہ مرکب ایک کاشف (reagent) اور محلل (solvent) کے طور پر استعمال ہوتا ہے۔ مزید یہ کہ اس کو ایک ماحولیاتی مخاطر (hazard) بھی قرار دیا جاتا ہے۔
وجہ تسمیہ

زبان انگریزی میں یہ کلمہ chloroform کا Baptiste نے 1834ء میں ڈھالا اور اس نام کو اخذ کرنے کے لیے کلورین سے chloro نکال کر اسے formic acid کے form سے جوڑ دیا گیا جس سے یہ اسم وجود میں آیا۔ اردو میں اس کو اخذ کرنے کے لیے بھی عین اسی لائحۂ عمل کو اختیار کیا گیا اور صفرین یعنی chlorine کے نام سے صفری نکال کر اسے ترشۂ منملہ (formic acid) کے میم کو علامتی طور پر صفری سے جوڑ کر صفریم بنایا گیا۔

زمرہ:نامیاتی صفرینات
زمرہ:ہالومیتھین
زمرہ:کامنز زمرہ جس کا ربط ویکی ڈیٹا پر ہے
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
گلوکوز

گلوکوز شکر کی ایک قسم ہے جس کا کیمیائی فارمولا
C6H12O6 ہوتا ہے۔ ساری شوگروں کی طرح گلوکوز بھی کاربوہائیڈریٹ کے خاندان سے تعلق رکھتا ہے۔ گلوکوز کو dextrose یا بلڈ شوگر بھی کہتے ہیں۔ یہ انگور چینی کے طور پر بھی جانا جاتا ہے۔ یہ ایک سادہ چینی (monosaccharide) ہے اور حیاتیات میں ایک نہایت اہم کاربوہائڈریٹ ہے کیونکہ خلیات اس سے توانائی حاصل کرتے ہیں۔ گلوکوز پودوں میں ضیائی تالیف کے نتیجے میں سورج کی توانائی جذب کر کے بنتا ہے اور مختلف جانداروں میں عمل اندرونی تنفس کے نتیجے میں ٹوٹ کر اپنی توانائی جاندار کو مہیا کرتا ہے۔
انسان اور جانوروں کے جسم میں ضرورت سے زیادہ گلوکوز کے مولیکیول باہم جُڑ کر glycogen کی شکل اختیار کر لیتے ہیں جو بلڈ شوگر بڑھائے بغیر جسم میں ذخیرہ کیا جا سکتا ہے۔ یہاں گلوکوز ایک مونومر ہے جبکہ اس سے بنا گلائیکوجن ایک پولی مر ہے۔ اس کے بر عکس پودے اپنا زائد گلوکوز اسٹارچ (نشاستے) کی شکل میں ذخیرہ کرتے ہیں جو گلائیکوجن کی طرح گلوکوز کا ایک دوسرا پولی مر ہوتا ہے۔ جب غذا کی قلت ہوتی ہے تو جانور اپنے گلائیکوجن سے اور پودے اپنے نشاستے سے دوبارہ گلوکوز حاصل کر کے زندہ رہتے ہیں۔
گلوکوز کا ہی ایک تیسرا پولی مر بھی ہوتا ہے جسے سیلولوز (Cellulose) کہتے ہیں۔ اس سے پودوں کے خلیات کی سب سے بیرونی دیوار (cell wall) بنی ہوتی ہے۔ جانوروں کے خلیات میں ایسی کوئی دیوار نہیں ہوتی۔ بدقسمتی سے انسان سیلولوز کو ہضم کر کے توانائی حاصل نہیں کر سکتا مگر گائے بکری اور دیگر چرنے والے جانوروں کے معدے میں خاص طرح کے جراثیم (Trichonympha) موجود ہوتے ہیں جو سیلولوز کو گلوکوز میں تبدیل کر دیتے ہیں جو ان جانوروں کی غذا بن جاتا ہے۔ دیمک کی آنتوں میں بھی ایسے ہی جراثیم موجود ہوتے ہیں۔ یہی وجہ ہے کہ دیمک لکڑی کھا سکتی ہے کیونکہ لکڑی کا لگ بھگ نصف حصہ سیلولوز پر مشتمل ہوتا ہے۔
انسانی جسم میں گلوکوز

انسانی جسم صرف ڈی گلوکوز استعمال کر سکتا ہے اور ایل گلوکوز بالکل استعمال نہیں کر سکتا۔ ڈی سے مراد dextro اور ایل سے مراد levo ہے۔ ڈی گلوکوز اور ایل گلوکوز کے درمیان ایسا ہی فرق ہوتا ہے جیسے دائیں ہاتھ اور بائیں ہاتھ کے دستانوں میں ہوتا ہے۔ کیمیا میں اسے isomer کہتے ہیں۔ اس کے برعکس انسانی جسم میں استعمال ہونے والے سارے امینو ایسڈ ایل قسم سے تعلق رکھتے ہیں۔

گلوکو میٹر سے جسم میں گلوکوز کی مقدار معلوم کی جاتی ہے۔
مزید دیکھیے

* انسولین کی اقسام
* غذا کے اجزا
* امینو ایسڈ
نگار خانہ


File:Alpha-D-glucose-from-xtal-1979-3D-balls.png|
File:Beta-D-glucose-from-xtal-3D-balls.png|

الفا ڈی گلوکوز اور بی ٹا ڈی گلوکوز۔ یہاں کاربن کے ایٹموں کو کالے اور آکسیجن کے ایٹموں کو لال رنگ سے ظاہر کیا گیا ہے۔ سفید رنگ سے ہائیڈروجن کے ایٹم دکھائے گئے ہیں۔ ہر حلقے یا کڑی میں پانچ ایٹم کاربن کے ہیں جبکہ چھٹا ایٹم آکسیجن کا ہے۔
حوالہ جات

زمرہ:غذائیت
زمرہ:واحد شکریدات
زمرہ:عالمی ادارہ صحت کی بنیادی ادویات
زمرہ:کامنز زمرہ جس کا ربط ویکی ڈیٹا پر ہے
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مختلف مختصر وضاحت
زمرہ:حیاتیاتی ٹیکنالوجی
زمرہ:حیاتی سالمات
زمرہ:فعلیات
محمد وحید الدین

محمد سادس یا محمد وحید الدین (پیدائش: 14 جنوری 1861ء – انتقال: 16 مئی 1926ء) سلطنت عثمانیہ کے 36 ویں اور آخری فرمانروا تھے جو اپنے بھائی محمد پنجم کے بعد 1918ء سے 1922ء تک تخت سلطانی پر متمکن رہے۔ انھیں 4 جولائی 1918ء کو سلطنت کے بانی عثمان اول کی تلوار سے نواز کر 36 ویں سلطان کی ذمہ داریاں دی گئی تھیں۔
ان کے دور حکومت کا سب سے اہم اور بڑا واقعہ جنگ عظیم اول تھا جو سلطنت کے لیے تباہ کن ثابت ہوا۔ جنگ میں شکست کے نتیجے میں برطانوی افواج نے بغداد اور فلسطین پر قبضہ کر لیا اور سلطنت کا بیشتر حصہ اتحادی قوتوں کے زیر قبضہ آ گیا۔ اپریل 1920ء کی سان ریمو کانفرنس کے نتیجے میں شام پر فرانس اور فلسطین اور مابین النہرین پر برطانیہ کا اختیار تسلیم کر لیا گیا۔ 10 اگست 1920ء کو سلطان کے نمائندوں نے معاہدۂ سیورے پر دستخط کیے جس کے نتیجے میں اناطولیہ اور ازمیر سلطنت عثمانیہ کے قبضے سے نکل گئے اور ترکی کا حلقۂ اثر مزید سکڑ گیا جبکہ معاہدے کے نتیجے میں انھیں حجاز میں آزاد ریاست کو بھی تسلیم کرنا پڑا۔
ترک قوم پرست سلطان کی جانب سے معاہدے کو تسلیم کرنے کے فیصلے پر سخت ناراض تھے اور انھوں نے 23 اپریل 1920ء کو انقرہ میں مصطفٰی کمال اتاترک کی زیر قیادت ترک ملت مجلس عالی (ترکی زبان: ترک بیوک ملت مجلسی) کا اعلان کیا۔ سلطان محمد سادس کو تخت سلطانی سے اتار دیا گیا اور عارضی آئین نافذ کیا گیا۔
قوم پرستوں نے جنگ آزادی میں کامیابی کے بعد یکم نومبر 1922ء کو سلطنت عثمانیہ کے خاتمے کا باضابطہ اعلان کیا اور سلطان کو ناپسندیدہ شخصیت قرار دیتے ہوئے ملک بدر کر دیا گیا جو 17 نومبر کو بذریعہ برطانوی بحری جہاز مالٹا روانہ ہو گئے اور بعد ازاں انھوں نے زندگی کے آخری ایام اطالیہ میں گزارے۔ 19 نومبر 1922ء کو اُن کے قریبی عزیز عبد المجید آفندی (عبد المجید ثانی) کو نیا خلیفہ چنا گیا جو 1924ء میں خلافت کے خاتمے تک یہ ذمہ داری نبھاتے رہے۔
محمد سادس کا انتقال 16 مئی 1926ء کو سان ریمو، اٹلی میں ہوا اور انھیں دمشق کی تکیہ سلیمانیہ میں سپرد خاک کیا گیا۔
مزید دیکھیے

* معاہدہ سیورے
* سلطنت عثمانیہ کا خاتمہ
حوالہ جات

زمرہ:ابخازی نژاد عثمانی شخصیات
زمرہ:اطالیہ کو سلطنت عثمانی تارکین وطن
زمرہ:انیسویں صدی کی عثمانی شخصیات
زمرہ:بیسویں صدی کے عثمانی سلطان
زمرہ:تخت سے اتارے جانے والے فرماں روا
زمرہ:خادم الحرمین الشریفین
زمرہ:خلافت عثمانیہ
زمرہ:دولماباغچہ محل
زمرہ:سلاطین عثمانیہ
زمرہ:سلطنت عثمانیہ کے ترک
زمرہ:عثمانی جلاوطن
زمرہ:عثمانیہ خاندان
زمرہ:ویکی ڈیٹا سے مختلف مختصر وضاحت
زمرہ:1861ء کی پیدائشیں
زمرہ:1926ء کی وفیات

زمرہ:سلاطین کے بیٹے
زمرہ:عثمان اوغلو خاندان کے سربراہان
زمرہ:تکیہ سلیمانیہ کے قبرستان میں تدفین
موسیقی

موسیقی (عربی سے ماخوذ۔ انگریزی: Music) فن کی ایک شکل ہے جس میں آواز اور خاموشی کو وقت میں ایسے ترتیب دیا جاتا ہے کہ اُس سے سُر پیدا ہوتے ہیں۔تصغیر|تصغیر|رباب، ایک آلۂ موسیقی
گانا کسے کہتے ہیں؟

اردو زبان میں جسے گانا کہا جاتا ہے، اس کے لیے عربی زبان میں جو مشہور لفظ ہے وہ: "الغنا" ہے جس کے بارے میں عربی زبان کی سب سے مشہور و معروف لغت کی کتاب "المنجد" میں یہ تشریح موجود ہے۔۔۔الغنا من الصوت: گیت سر، راگ
اسی غنا کی جمع اَلْاَغْنِيَّه، اَلْاِغْنِيَّه اور اَلْاُغْنِيَه (بغیر تشدید بھی) آتی ہے۔ یعنی گیت سر اور راگ۔
اغانی اور اغان بھی اسی کی جمع ہے۔
غَنّىْ بِالشِّعْرِ (یعنی) گانا، شعر پڑھنا۔

"گانا: یعنی وہ آواز جس میں گٹکری بھی ہو اور نشاط آور بھی ہو۔ یا یہ کہ: ہر وہ آواز جسے عرف عام میں گانا کہا جائے، اگر نشاط آور نہ بھی ہو، چاہے اس آواز میں کوئی شعر پڑھا جائے یا قرآن یا کچھ اور پڑھا جائے"۔
گانا: وہ آواز ہے جو نشاط آور ہوتی ہے۔
"گانا" وہی ہے جسے عام طور پر گانا کہا جاتا ہے۔ اور یہ اس قدر مشہور ہے کہ مزید کسی وضاحت کی ضرورت نہیں ہے۔
"وہ آواز جو گانے بجانے اور لہو لعب کی محفلوں میں معروف ہے"۔
آج کل کے علما و مجتہدین کے نزدیک بھی "غِناء" کی مشہور و معروف توضیح یہی کی ہے: "وہ آواز جسے عرف عام میں (عام پبلک کے نزدیک) گانا سمجھا جاتا ہے۔"
گانے بجانے کے علم کو بھی موسیقی کہاجاتا ہے۔
تجارت

موسیقی کی صنعت موسیقی کے تخلیق اور فروخت سے منسلک ہے۔
حوالہ جات

زمرہ:آواز
زمرہ:پرفارمنگ آرٹس
زمرہ:بنیادی موضوع کے مقالہ جات
زمرہ:تفریح
زمرہ:ثقافت
زمرہ:ویکی ڈیٹا سے مطابقت رکھنے والی مختصر تفصیل
زمرہ:یونانی مستعار الفاظ
زمرہ:جمالیات
زمرہ:غیر لسانی ابلاغ